Μια λατέρνα μια ζωή

Το Μια λατέρνα μια ζωή είναι μια ελληνική δραματική ταινία του 1958, σε παραγωγή Ανζερβός, σενάριου Γιώργου Τζαβέλλα και σκηνοθεσία Σωκράτη Καψάσκη.

Πλοκή

Ένας λατερνατζής ζει με τη γυναίκα του φτωχικά μέχρι που η γυναίκα του πεθαίνει πάνω στον τοκετό. Μια πλούσια οικογένεια θα υιοθετήσει το κοριτσάκι που θα μεγαλώσει με ανέσεις χωρίς να έχει γνωρίσει τον πραγματικό της πατέρα. Η μεγάλη πια κοπέλα θα ερωτευτεί έναν φτωχό μουσικό. Έπειτα θα εγκαταλείψει το σπίτι και τους γονείς της για να ζήσει μαζί του, επειδή οι γονείς (ειδικά ο πατέρας) υιοθετούν αρνητική στάση προς τον επίδοξο γαμπρό. Θα πρέπει να έρθει το τέλος της ταινίας ώστε, ενώ έχει ενταθεί η τραγικότητα της πλοκής, να επέλθει η κάθαρση, να γίνει γνωστό δηλαδή στην κοπέλα ποιος είναι ο βιολογικός της πατέρας.

Διανομή 

 Ορέστης Μακρής - Κοσμάς
 Τζένη Καρέζη - Νίνα / Ματίνα
 Ντίνος Ηλιόπουλος - Θανάσης
 Λαυρέντης Διανέλλος - Λάμπρος
 Νίτσα Τσαγανέα - σύζυγος Λάμπρου
 Θανάσης Τζενεράλης - γιατρός
 Νίκος Φέρμας - ταβερνιάρης
 Ράλλης Αγγελίδης - ατζέντης
 Αντιγόνη Κουκούλη - Λίτσα
 Πέτρος Φυσσούν - Νίκος Κανδής

Παραγωγή 
Τη μουσική της ταινίας έχει γράψει ο Μάνος Χατζιδάκις. 

Η πρεμιέρα της ταινίας πραγματοποιήθηκε στις 20 Οκτωβρίου 1958. Κόβοντας 29.778 εισιτήρια, η ταινία κατατάχθηκε στην 17η θέση ανάμεσα σε 51 ταινίες της ίδιας σεζόν.  Κυκλοφόρησε και με τη μορφή ντιβιντί στις 28 Σεπτεμβρίου 2005.

Παραπομπές

Εξωτερικοί σύνδεσμοι 
 Μια λατέρνα μια ζωή στην Ταινιοθήκη της Ελλάδος

Ελληνικές ταινίες
Ταινίες του 1958
Ελληνόφωνες ταινίες
Ελληνικές δραματικές ταινίες
Ταινίες σε σκηνοθεσία Σωκράτη Καψάσκη
Ταινίες σε σενάριο Γιώργου Τζαβέλλα
Ταινίες με μουσική σύνθεση Μάνου Χατζιδάκι
Ταινίες γυρισμένες στην Ελλάδα
Ταινίες παραγωγής Ανζερβός
Ελληνικές ασπρόμαυρες ταινίες